text: Ryanair åbner ny solrute fra Billund
  11 januar 2011 kl. 15.04
  Ryanair åbner om to måneder en ny rute fra Billund. To gange ugentligt flyves til Palma de Mallorca med lavprisfly.
  Ryanaiar, som kalder sig Europa største lavprisselskab, glæder sig over den nye rute til danskernes traditionelle chartermål.
  
  Kortere ferier
  - Vi er glade for at vores danske passager nu vil have et endnu større udvalg at vælge mellem til deres sommerferie, udtaler Ruanairs nordiske chef for salg og marketing, Elina Hakkarainen.
  
  Til kortere ferier
  Selskabet peger på, at med to ugentlige afgange - torsdage og søndage - vil ruten være velegnet til kortere ferie i foråret. Og selv om Mallorca har været dansk rejsemål i nærmest en generation, tiltrækker den stadig mange med sin natur og folkeliv.
  
  Billetter til 59 kr.
  Samtidig lægger Ryanair for alvor op til priskrig. Til midnat frigives en million billetter til 59 kr. (inklusiv skatter og afgifter) til alle selskabets ruter. Det kræver dog, at man kan rejse tirsdage, onsdage eller torsdage i feburar. 
  Tilbuddet er kun åbent frem til midnat på torsdag.
  